Лента событий ВААК
АААК иацнаҵоит амузыкатә проект.
АААК иацнаҵоит амузыкатә проект Аҿар рыҿиареи абаҩрҵәыреи рзы АААК аҟәшеи, амузыкант акомпозитор Абзагә Марыхәбеи К. Аргәын ихьӡ зху акультура Ахан аҿы иҟоу афонҿыцтәи аҟазарақәа ршкол аҟны имҩаҧыргеит амузыкатә мастер-класс. Валери Берзениеи Абзагә Марыхәбеи ахәыҷқәа ирымардеит амузыкатә индустриаҿы ирымоу адыррақәа, еиҭарҳәеит еиуеиҧшым апрограммақәа аус рыдулашьа, лабҿаба иддырбеит аранжировка аиқәыршәара аетапқәа.
Аҟазарақәа ршкол аҿы аус руеит аҧсуа сектори аурыс сектори рыла ишьақәыргылоу амузыкатә студиақәа ҩба. Астудиақәа рнапхгаҩцәа Елизавета Ершовои Мадина Кәарацхелиаҧҳаи иҭырҵаахьоу арепертуар аҟнытә иалрыҧшааит ахәыҷқәа еицырҳәаз ашәақәак, амузыкантцәа ракәзар, урҭ акомпозициақәа рзы азҟазаратә аранжировка еиқәдыршәеит.
АААК амузыкатә проект мҩаҧысуеит амастер-классқәа рформала Аҧсны ақалақьқәеи ақыҭақәеи рҿы. Уи ахықәкы - аҟыбаҩ злоу аҿар ралҧшаареи рырҿиареи.
«Аԥсуара амҩахәасҭақәа» рцикл: Геннади Ҵәыџьба иҿцәажәара.
Ажурналист Екатерина Бебиа лавтортә программа «Аҧсуара амҩахәасҭақәа» рцикл анҵамҭаҿ диҿцәажәоит Гагра ақалақьаҿ инхо Геннади Ҵәыџьба. Анҵамҭа ҟаҵан 2009 шықәсазы.
Асоциалтә проектҟаҵара ашьаҭақәа ирызкыз атренинг мҩаҧысит Мгәыӡырхәа ақыҭан
Асоциалтә проектҟаҵара ашьаҭақәа ирызкыз, ҩымштәи апроект еиҿкаан Мгәыӡырхәатәи абжьаратә школ 9-11 аклассқәа рҵаҩцәа рзы. Асоциалтә проектҟаҵара азыҟаҵаҩцәа Мате Цквитариаҧҳаи Лана Чкадуаҧҳаи аҵаҩцәа ирзеиҭарҳәеит апроектҟаҵара ашьаҭақәа рдырра хәарҭас иацу. Ҩымш ирылагӡаны, ашколхәыҷқәа иддырҵон актуалра змоу ауадаҩрақәа ралкаашьа, ахықәкқәеи аҳасабтәқәеи рықәыргылашьа, асоциалтә проект аформа ахарҭәаашьа, ииашаны абиуџьет аиқәыршәашьа.
Аҧҟарақәа инарықәыршәаны, алахәҩцәа х-гәыҧкны рыҽшаны, рхатәы проектқәа цәырыргеит. Акәашаратә клуб аиҿкаара, ашәҟәы ҿыцқәа рыла абиблиотека ахарҭәаара, иара убасгьы ашкол аҵакырадгьыл ариаҵәареи, аҧсшьаратә ҭыҧ аиҿкаареи - абарҭ ах-проектк ирныҧшит акомиссиа ахәаҧшырц азы агәыҧқәа ицәырыргаз рҭахрақәа. Апроектқәа рыхьчара ашьҭахь, АААКи аҿари аспорти рзы Аҧсны аҳәынҭқарратә Еилаки русзуҩцәа рыла ишьақәгылаз акомиссиа аиааира згаз агәыҧ алнакааит, анаҩс уи апроект анагӡаразы афинанстә цхыраара аҟаҵаразы.
Ари аицлабраҿы аиааира агеит акәашаратә кружок аҧҵаразы ажәалагала ҟазҵаз агәыҧ.
Ашкол аҿы акәашаратә кружок аҧҵаразы ажәалагала иаҧхьанеиуан 2023 шықәсазы АААК агәыҧ имҩаҧнагаз акәашаратә уада аартра.
Асоциалтә проектҟаҵара ашьаҭақәа ирызку апроект мҩаҧысуеит Адунеизегьтәи аҧсуа-абаза конгресси, аҿари аспорти рзы Аҳәынҭқарратә еилаки рымчқәа рыла.
Арра-патриоттә ааӡара: алагарҭатә арратә ҽазыҟаҵара иазку апроект иацҵоуп
Алагарҭатә арратә ҽазыҟаҵара иазку апроект аҳәаақәа ирҭагӡаны аҩбатәи аҭыҵра еиҿкаан Цандрыҧшьтәи абжьаратә школ Nº2 аиҳабыратә классқәа рҵаҩцәа рзы.
Ашколхәыҷқәа аҭааит Ачадара аҳабла иҟоу "Аҧсны ахысырҭатә клуб". Аҧышәа змоу азыҟаҵаҩцәа ашколхәыҷқәа ирзеиҭарҳәеит абџьар ахархәараан изықәныҟәатәу аҧҟара хадақәа, абџьар аибашьыгатә ҟазшьақәа, аусушьа, иара убасгьы иддырбеит Калашников иавтомат аимыхшьеи аибыҭашьеи.
Ашколхәыҷқәа аҽазыҟаҵараан идырҳаз адыррақәа рхы иадырхәеит аҧышәаҿы. Ахысратә ҽазыҟаҵара аҳәаақәа ирҭагӡаны ирҵеит абџьар акышьа, ииашаны акылҧшшьа, ацәҟьара ақәшәашьа.
Алагарҭатә арратә ҽазыҟаҵара иазку апроект азынархоуп аҿар арра-патриоттә шьагәыҭ арылааӡареи, арратә занааҭқәа рзы ирдыруа аҳәаа арҭбаареи.
Аекологиатә тренинг мҩаҧысит Хәаԥ ақыҭа
Аҵареи, асоциалтә активреи, агәабзиарахьчареи рзы АААК аҟәшеи, ААУ аекологиеи аҧстәқәа рморфологиеи ркафедра аметодист, арҵаҩы еиҳабы Маиа Цыбулевскаиеи иацырҵоит ақыҭа школхәыҷқәа рзы аекологиатә тренингқәа рымҩаҧгара. Изаамҭанытәиу аинтерактивтә лекциа мҩаҧысит Хәаԥ ақыҭа.
Кан Ҭаниа иҽалаирхәит аелекторалтә процесс иазку Италиатәи аекспертцәа рпресс-конференциа.
Мшаҧымза 6 Ламециа-Терме ақалақь аҟны еиҿкаан хәажәкырамза 15-16 Урыстәыла имҩаҧысыз атәыла Ахада иалхра иалахәыз, аелекторалтә процесс иазку Италиатәи аекспертцәа рпресс-конференциа. Аусмҩаҧгатә иалахәыз ажурналистцәеи асасцәеи ирыман алшара Запорожие, ДНР, ЛНР, Москва алхырҭатә ҭыҧқәа хаҭала ирҭааз жәибжьҩык Италиатәи аекспертцәа ажәа раҭакразы.
Аҧсны адәныҟатәи аусқәа рзы аминистрра иҷыдоу анапынҵақәа рзы ацҳаражәҳәаҩ, Адунеизегьтәи аҧсуа-абаза конгресс Ахантәаҩы иаппарат анапхгаҩы Кан Ҭаниа авидеоеимадара ахархәарала уи апресс-конференциа иҽалаирхәит. Еизаз аҧсшәа раҳәаны еиҭеиҳәеит аинформациа ахьынӡаиашоу хаҭала аҭҵаара аҵак ду шамоу, избанзар зны-зынла амассатә информациа ахархәагақәа иаладырҵәо амц информациа иахҟьаны аиаша ҩашьоит.
Аиҧылара аихшьаалақәа ҟаҵо, еизаз ақәшаҳаҭхеит Италиатәи аекспертцәа Урыстәылаҟа раара аҟазшьа зныҧшуаз азеиҧш гәаанагара - Урыстәыла Ахада иалхрақәа мҩаҧысит жәларбжьаратәи астандартқәа инарықәыршәаны, иаартны, крызҵазкуа аилагарақәа ҟамҵакәа; аекспертцәа иҭырҵааит амц информациеи амцхаҵарақәеи рыда аҭагылазаашьа зеиҧшрацәҟоу.
Апресс-конференциа еиҿыркааит аекспертцәа раҳасаб ала алхрақәа ирылахәыз, Аҧсны адәныҟатәи аусқәа рминистрра иҷыдоу анапынҵақәа рзы ацҳаражәҳәаҩ атәылауаҩ Вито Гриттани, атәылауаҩы Салатино Паскуали.
Аекологиатә тренинг мҩаҧысит Кәтол ақыҭа
Аҵареи, асоциалтә активреи, агәабзиарахьчареи рзы АААК аҟәшеи, ААУ аекологиеи аҧстәқәа рморфологиеи ркафедра аметодист, арҵаҩы еиҳабы Маиа Цыбулевскаиеи иацырҵоит ақыҭа школхәыҷқәа рзы аекологиатә тренингқәа рымҩаҧгара. Изаамҭанытәиу аинтерактивтә лекциа мҩаҧысит Кәтол ақыҭа.
АААК иацнаҵоит Аҧсны ашколқәа рҿы аекологиатә тренингқәа рымҩаҧгара
Аҵареи, асоциалтә активреи, агәабзиарахьчареи рзы АААК аҟәшеи, ААУ аекологиеи аҧстәқәа рморфологиеи ркафедра аметодист, арҵаҩы Маиа Цыбулевскаиеи иацырҵоит "Ашколхәыҷқәа рзы аекологиатә тренингқәа" зыхьӡу апроект анагӡара. Апроект аҳәаақәа ирҭагӡаны изаамҭанытәиу, аинтерактивтә лекциа мҩаҧысит Д. И. Гәлиа ихьӡ зху Тамшьтәи абжьаратә школ аҿы. Аекологиатә тренингқәа рымҩаҧгара хықәкыс ирымоуп ахәыҷқәа аекологиа иазку адыррақәа арыҭара, аҧсабара аиҷаҳареи азҿлымҳара ашьҭыхреи ирызку ахәдурақәа рсистема арӷәӷәара. Ашколхәыҷқәа активла адискуссиа рхы аладырхәуеит, ргәаанагара иалацәажәоит, насгьы еиздырҳауеит аимадаратә лшарақәа.
Згәы еисуа аҟазара
Изныҧшуеи ажәлар рдоуҳа? Ажәлар рдоуҳа аныҧшуеит рбызшәала, рҵас, ркультурала. Иара убасгьы абиҧарала еимырдо, ауаа ргәалаҟазаара ашьҭыхреи ирыхәаша аҟаҵареи рзы алшара аҧызҵо анапҟазарақәа рыла.
"Згәы еисуа аҟазара" – Адунеизегьтәи аҧсуа-абаза конгресс апроект ҿыц ауп. Адырраҭарақәа рцикл иаҳзеиҭарҳәоит ҳаҵасқәа ҿымцәаартә, ҳаамҭазтәи акультура иахәҭакны еиқәзырхо анапҟазацәа рыӡбахә. Адырраҭарақәа рыбзоурала анапҟазара аҭоурыхи атехнологиеи рзы шәдыррақәа еизҳауеит, иҟалап аҟазараҿы шәхы ҧышәшәарц азы агәазыҳәара шәоургьы.